Bobogelo jo bo se nang marulelo le jone bo nnile le seabe se segolo mo go ngokeng batho. E re ka bo ne bo tshola batho ba feta 3 500, go ne go tla batho ba bantsi ba ba tswang kwa Timgad le kwa ditoropong tse di mabapi. Badiragatsi ba ne ba bontsha ka tsela e e bofitlha boitlosobodutu jwa Baroma jwa tlhakanelodikobo ka go tshameka diterama tsa boitsholo jo bo sa siamang kgotsa tsa thubakanyo. E re ka e le Modimo yo o pelontle, Jehofa o ne a naya Adame le Efa tshimo e ntle gore e nne legae la bone ka maungo a yone a a monate. Ke setlhare se le sengwe fela se ba neng ba sa tshwanela go se ja—“setlhare sa kitso ya molemo le bosula.” Ka go se je mo setlhareng seno, Adame le Efa ba ne ba tla bo ba bontsha go nna le tshepo e e feletseng mo go Rraabone, ba lemoga gore o na le tshwanelo ya go tlhopha gore ke eng se se siameng le se se sa siamelang bana ba gagwe.—Genesise 2:16, 17.